**JAVNI RAZPIS ZA** **DIGITALNO PREOBRAZBO NEVLADNIH IN PROSTOVOLJSKIH ORGANIZACIJ TER POVEČANJE VKLJUČENOSTI NJIHOVIH UPORABNIKOV V INFORMACIJSKO DRUŽBO 2021-2023**

**RAZPISNA DOKUMENTACIJA**

**MAJ 2021**

**KAZALO**

[1. NAZIV IN SEDEŽ ORGANA, KI RAZPISUJE SREDSTVA 3](#_Toc72327655)

[4. CILJ JAVNEGA RAZPISA 3](#_Toc72327656)

[5. CILJNE SKUPINE JAVNEGA RAZPISA 4](#_Toc72327657)

[6. POGOJI ZA KANDIDIRANJE NA JAVNEM RAZPISU 4](#_Toc72327658)

[7. SODELOVANJE S PRIDRUŽENIMI PARTNERJI 10](#_Toc72327659)

[8. FINANCIRANJE 10](#_Toc72327660)

[9. UPRAVIČENI STROŠKI JAVNEGA RAZPISA 11](#_Toc72327661)

[10. OBDOBJE PORABE DODELJENIH SREDSTEV 13](#_Toc72327662)

[11. POSTOPEK IZBORA PRIJAVITELJEV 13](#_Toc72327663)

[13. STROKOVNO OCENJEVANJE POPOLNIH VLOG 16](#_Toc72327664)

[14. MERILA, S POMOČJO KATERIH SE MED TISTIMI, KI IZPOLNJUJEJO NAVEDENE POGOJE, IZBEREJO PREJEMNIKI SREDSTEV 17](#_Toc72327665)

[15. OBVEŠČANJE PRIJAVITELJEV O REZULTATIH JAVNEGA RAZPISA IN VAROVANJE OSEBNIH PODATKOV TER POSLOVNIH SKRIVNOSTI 26](#_Toc72327666)

[16. PRAVNO VARSTVO 27](#_Toc72327667)

[17. POGOJI ZA SPREMEMBO JAVNEGA RAZPISA 27](#_Toc72327668)

[18. RAZPISNA DOKUMENTACIJA IN DODATNE INFORMACIJE 27](#_Toc72327669)

# NAZIV IN SEDEŽ ORGANA, KI RAZPISUJE SREDSTVA

Republika Slovenija, Ministrstvo za javno upravo, Tržaška cesta 21, 1000 Ljubljana (v nadaljnjem besedilu: ministrstvo).

1. **NAMEN JAVNEGA RAZPISA**

**Namen** javnegarazpisa je spodbujanje razvoja digitalne preobrazbe nevladnih in prostovoljskih organizacij s pomočjo vpeljave digitalnih rešitev ter višje ravni usposobljenosti njihovih zaposlenih in uporabnikov na področju informacijske družbe z namenom hitrega in uspešnega odzivanja na izzive in potrebe družbe ter dodatne spodbude širši digitalizaciji družbe.

Področje digitalne preobrazbe zajema izboljšave izkušenj uporabnikov storitev, ki jih izvajajo NVO, učinkovito zbiranje, obdelavo in vizualizacijo podatkov v organizacijah, razvoj procesov in digitalnih rešitev za podporo poslovanja in izvajanja dejavnosti ali storitev NVO, vpeljavo digitalnih poslovnih modelov ter razvoj digitalnih kompetenc (zaposlenih v nevladnih organizacijah in uporabnikov), digitalnih kadrov in digitalnih delovnih mest.

Opolnomočenje zaposlenih v NVO in njihovih uporabnikov bo pripomoglo k višji stopnji znanja za uporabo digitalne tehnologije ter digitalnih storitev, kar bo pripomoglo k boljši informiranosti in lažjemu komuniciranju v družbi ter hkrati k zmanjševanju razkoraka v digitalni pismenosti.

Javni razpis je razdeljen na dva (2) ločena SKLOPA: SKLOP A in SKLOP B. Specifike posameznega SKLOPA so določene v besedilu javnega razpisa, če teh specifik ni, veljajo določbe javnega razpisa za oba SKLOPA enako.

1. **PREDMET JAVNEGA RAZPISA**

Predmet javnega razpisa je sofinanciranje naslednjih aktivnosti, ki jih bodo izvajale nevladne in prostovoljske organizacije:

**SKLOP A:**

* razvoj novih ali nadgradnja obstoječih storitev s pomočjo vpeljave digitalnih rešitev za učinkovitejše delovanje NVO na naslednjih področjih: (1) sociala, (2) zdravje, (3) okolje, prostor, ohranjanje narave, (4) kultura, (5) šport, rekreacija, (6) izobraževanje, raziskovanje, znanost, (7) človekove pravice, (8) informacijska družba, digitalizacija, (9) dolgoživa družba, (10) prostovoljstvo, vključno s:
	+ - promocijo novih/nadgrajenih storitev z usposabljanji za njihovo uporabo med uporabniki ter
		- usposabljanji in drugimi aktivnostmi za uporabnike NVO na področju informacijske družbe z rabo novih ter obstoječih digitalnih rešitev.

**SKLOP B:**

* optimizacija procesov v NVO in razširitev njihovega delovanja s pomočjo vpeljave digitalnih rešitev za učinkovitejše delovanje NVO vključno z:
	+ - usposabljanji svojih zaposlenih, članov in prostovoljcev za njihovo uporabo ter
		- usposabljanji svojih zaposlenih, članov in prostovoljcev za pridobitev digitalnih kompetenc.

# CILJ JAVNEGA RAZPISA

V skladu z vizijo razvoja nevladnih organizacij in prostovoljstva, opredeljeno v Strategiji razvoja nevladnih organizacij in prostovoljstva do leta 2023, so **splošni cilji** javnega razpisa naslednji:

* povezan, stabilen, manj razdrobljen ter trajnostno naravnan nevladni sektor,
* dobro razvit, učinkovit in inovativen nevladni sektor, ki je sposoben ustrezno identificirati in nasloviti potrebe svojega okolja ter se nanje učinkovito in uspešno odziva,
* kakovostno organizirano in trajnostno naravnano prostovoljstvo ter upravljanje s prostovoljci.

**Specifični cilji** javnega razpisa so naslednji:

* predvidoma 46 podprtih projektov,
* predvidoma 13 novo razvitih/nadgrajenih storitev za učinkovitejše delovanje NVO s pomočjo vpeljave digitalnih rešitev,
* predvidoma 13 akcij z namenom promocije novo razvitih/nadgrajenih storitev,
* predvidoma 500 usposabljanj za uporabo novih/nadgrajenih storitev,
* predvidoma 500 usposabljanj na področju informacijske družbe,
* predvidoma 2.500 usposobljenih uporabnikov novo razvitih/nadgrajenih storitev,
* predvidoma 2.500 usposobljenih uporabnikov na področju informacijske družbe,
* predvidoma 33 optimiziranih procesov v NVO s pomočjo vpeljave digitalnih rešitev,
* predvidoma 66 usposabljanj vezanih na optimizacijo procesov v NVO,
* predvidoma 700 usposabljanj za digitalne kompetence,
* predvidoma 150 usposobljenih zaposlenih, članov in prostovoljcev, vezanih na optimizacijo procesov v NVO,
* predvidoma 350 usposobljenih zaposlenih, članov in prostovoljcev v NVO za digitalne kompetence.

# CILJNE SKUPINE JAVNEGA RAZPISA

Ciljne skupine javnega razpisa se razlikujejo glede na SKLOP in sicer:

* za sofinanciranje aktivnosti, ki se vežejo na SKLOP A: nevladne organizacije in njihovi uporabniki,
* za sofinanciranje aktivnosti, ki se vežejo na SKLOP B: nevladne organizacije in njihovi zaposleni, člani in prostovoljci.

# POGOJI ZA KANDIDIRANJE NA JAVNEM RAZPISU

Pogoji za kandidiranje na javnem razpisu se med seboj razlikujejo glede na SKLOP javnega razpisa, na katerem bo prijavitelj kandidiral. Posamezen prijavitelj lahko **kandidira le na enem (1) SKLOPU,** tj. ali SKLOPU A ali SKLOPU B. V okviru izbranega SKLOPA **lahko** prijavitelj **odda le eno (1) vlogo**. Posamezna pravna oseba lahko kandidira v okviru javnega razpisa bodisi kot prijavitelj bodisi kot partner **zgolj v eni (1) vlogi**.

**SKLOP A**

Na javnem razpisu lahko na SKLOPU A kandidira prijavitelj **samo skupaj** **s partnerji**, ki bodo tako skupaj tvorili **konzorcij** oz. konzorcijsko partnerstvo. Konzorcij morata sestavljati najmanj dve (2) **pravni osebi** (prijavitelj ter en (1) partner). Pri tem morajo biti v prijavi jasno razvidni vloga in doprinos prijavitelja in partnerjev k izvedbi projekta. Prijavo na javni razpis odda samo prijavitelj, ki je tudi odgovorni nosilec vloge.

**SKLOP B**

Na javnem razpisu lahko na SKLOPU B kandidira **prijavitelj sam ali skupaj** **s partnerji**, ki bodo tako skupaj tvorili konzorcij oz. konzorcijsko partnerstvo. V primeru konzorcija ga morata sestavljati najmanj 2 (dve) **pravni osebi** (prijavitelj ter 1 (en) partner). Pri tem morajo biti v prijavi jasno razvidni vloga in doprinos prijavitelja in partnerjev k izvedbi projekta. Če se na javni razpis prijavi konzorcij, prijavo odda samo prijavitelj, ki je tudi odgovorni nosilec vloge.

Če bo na javnem razpisu izbran konzorcij, Pogodbo o sofinanciranju z ministrstvom podpiše zgolj prijavitelj (Priloga št. 1: Vzorec pogodbe o sofinanciranju). Prijavitelj je dolžan najpozneje do podpisa pogodbe o sofinanciranju ministrstvu predložiti podpisan konzorcijski sporazum, ki je priloga razpisne dokumentacije (Priloga št. 2: Vzorec konzorcijskega sporazuma). V konzorcijskem sporazumu, ki ga prijavitelj podpiše z vsemi partnerji, so opredeljene pravice, obveznosti in odgovornosti konzorcija za izvedbo aktivnosti, navedenih v potrjeni vlogi.

* 1. **SPLOŠNI POGOJI ZA PRIJAVO NA JAVNI RAZPIS**

**6.1.1 Upravičeni prijavitelji in partnerji za SKLOP A**

Pogoji, zahtevana dokazila in način preverjanja pogojev so za SKLOP A naslednji:

|  |  |
| --- | --- |
| **POGOJI SKLOP A** | **DOKAZILO IN NAČIN PREVERJANJA** |
| **Splošni pogoji za prijavitelje**Prijavitelj mora vse spodaj navedene pogoje izpolnjevati na dan prijave na javni razpis, razen pogojev iz 3. in 5. točke, za katera je določen drugačen presečni datum: |
| 1. | je nevladna organizacija, ki ima podeljen status nevladne organizacije v javnem interesu | Obrazec 4 A – Izjava prijavitelja terPriloga št. 5 (priloži sam) - kopija Odločbe o podelitvi statusa NVO v javnem interesu aliizpis iz evidence nevladnih organizacij v javnem interesu (AJPES) |
| 2.  | je imel v letu 2019 aliv letu 2020 najmanj 70.000 EUR prihodka | Obrazec 4 A – Izjava prijaviteljaterPriloga št. 6 (priloži sam)- kopijo podatkov iz izkaza prihodkov in odhodkov (izkaz poslovnega izida) za obdobje 1.1.2019-31.12.2019 ali za obdobje 1.1.2020- 31.12.2020 iz katere je razvidno, da je imel prijavitelj v letu 2019 ali v letu 2020 najmanj 70.000 EUR prihodka |
| 3. | je imel na dan 1. 2. 2021 zaposleni vsaj dve (2) osebi za polni ali krajši delovni čas  | Obrazec 4 A – Izjava prijaviteljaterPriloga št. 7 (priloži sam): kopija dokazila ZZZS glede števila zaposlenih oseb na dan 1. 2. 2021 |
| 4. | ima v Republiki Sloveniji odprt transakcijski račun, ki je vpisan v register transakcijskih računov pri Agenciji Republike Slovenije za javnopravne evidence in storitve (AJPES) | Obrazec 4 A – Izjava prijaviteljaterIzpolnjevanje pogoja preveri ministrstvo v bazi AJPES |
| 5. | ima poravnane vse davke in druge obvezne dajatve, skladno z nacionalno zakonodajo, zapadle do vključno zadnjega dne v mesecu pred vložitvijo prijave na javni razpis oziroma vrednost neplačanih zapadlih obveznosti ne znaša 50 EUR ali več | Obrazec 4 A – Izjava prijaviteljaterPriloga št. 8 (priloži sam): kopija dokazila FURS o plačanih davkih in drugih obveznih dajatvah zapadlih do vključno zadnjega dne v mesecu pred vložitvijo prijave na javni razpis oziroma vrednost neplačanih zapadlih obveznosti ne znaša 50 EUR ali več |
| 6. | ni v stečajnem postopku, postopku prenehanja delovanja, postopku prisilne poravnave ali postopku likvidacije | Obrazec 4 A – Izjava prijavitelja Izpolnjevanje pogoja preveri ministrstvo v bazi AJPES |
| 7. | za iste upravičene stroške, ki so predmet sofinanciranja v tem razpisu, ni in ne bo pridobil sredstev iz drugih javnih virov (sredstev evropskega, državnega ali lokalnega proračuna) (prepoved dvojnega sofinanciranja) | Obrazec 4 A – Izjava prijavitelja |
| Če se prijavitelj na javnem razpisu prijavlja na področje (10) prostovoljstvo, mora izpolnjevati še naslednji pogoj: |
| 8. | je vpisan v vpisnik prostovoljskih organizacij in organizacij s prostovoljskim programom v skladu z Zakonom o prostovoljstvu | Obrazec 4 A – Izjava prijaviteljater Izpolnjevanje pogoja preveri ministrstvo v bazi AJPES |
| **Splošni pogoji za partnerje** Partner mora vse spodaj navedene pogoje izpolnjevati na dan prijave na javni razpis, razen pogoja iz 5. točke, za katerega je določen drugačen presečni datum: | **DOKAZILO IN NAČIN PREVERJANJA** |
| 1. | je nevladna organizacija, ki izpolnjuje pogoje določene v 2. členu Zakona o nevladnih organizacijah (ZNOrg)\**\* Iz ustanovitvenega akta mora izhajati tudi, da v primeru prenehanja organizacija, po poravnavi vseh obveznosti, svoje premoženje prenese na drugo nevladno organizacijo z enakim ali podobnim namenom ali nepridobitno pravno osebo javnega prava. V kolikor tega pogoja ne izpolnjuje se s podpisom izjave (Obrazec št. 5 A) partner zavezuje, da bo uskladitev ustanovitvenega akta izpolnil ob prvi spremembi po podaji izjave.* | Obrazec 5 A – Izjava partnerjaterPriloga št. 9 (priloži sam) - kopija veljavnega ustanovitvenega akta ali drugega ustreznega temeljnega akta z vsemi spremembami in dopolnitvami v katerem partner **jasno označi** izpolnjevanje določil prvega odstavka 2. člena ZNOrg |
| 2. | je najmanj 24 mesecev vpisan v Poslovni register Slovenije | Obrazec 5 A – Izjava partnerjaIzpolnjevanje pogoja preveri ministrstvo v bazi AJPES |
| 3. | je imel v letu 2019 ali v letu 2020 najmanj 20.000 EUR prihodka | Obrazec 5 A – Izjava partnerjaterPriloga št. 6 (priloži sam)- kopijo podatkov iz izkaza prihodkov in odhodkov (izkaz poslovnega izida) za obdobje 1.1.2019-31.12.2019 ali za obdobje 1.1.2020- 31.12.2020 iz katere je razvidno, da je imel prijavitelj v letu 2019 ali v letu 2020 najmanj 20.000 EUR prihodka |
| 4. | ima v Republiki Sloveniji odprt transakcijski račun, ki je vpisan v register transakcijskih računov pri Agenciji Republike Slovenije za javnopravne evidence in storitve (AJPES) | Obrazec 5 A – Izjava partnerjaIzpolnjevanje pogoja preveri ministrstvo v bazi AJPES |
| 5. | ima poravnane vse davke in druge obvezne dajatve, skladno z nacionalno zakonodajo, zapadle do vključno zadnjega dne v mesecu pred vložitvijo prijave na javni razpis oziroma vrednost neplačanih zapadlih obveznosti ne znaša 50 EUR ali več | Obrazec 5 A – Izjava partnerjaterPriloga št. 8 (priloži sam): kopija dokazila FURS o plačanih davkih in drugih obveznih dajatvah zapadlih do vključno zadnjega dne v mesecu pred vložitvijo prijave na javni razpis oziroma vrednost neplačanih zapadlih obveznosti ne znaša 50 EUR ali več |
| 6. | ni v stečajnem postopku, postopku prenehanja delovanja, postopku prisilne poravnave ali postopku likvidacije | Obrazec 5 A – Izjava partnerjaIzpolnjevanje pogoja preveri ministrstvo v bazi AJPES |
| 7. | za iste upravičene stroške, ki so predmet sofinanciranja v tem javnem razpisu, ni in ne bo pridobil sredstev iz drugih javnih virov (sredstev evropskega, državnega ali lokalnega proračuna) (prepoved dvojnega sofinanciranja) | Obrazec 5 A – Izjava partnerja |
| Če se partner na javnem razpisu prijavlja na področje (10) prostovoljstvo, mora izpolnjevati še naslednji pogoj: |
| 8. | je vpisan v vpisnik prostovoljskih organizacij in organizacij s prostovoljskim programom v sklau z Zakonom o prostovoljstvu | Obrazec 5 A – Izjava prijaviteljater Izpolnjevanje pogoja preveri ministrstvo v bazi AJPES  |

* + 1. **UPRAVIČENI PRIJAVITELJI IN PARTNERJI NASKLOPU B**

Pogoji, zahtevana dokazila in način preverjanja pogojev so za SKLOP B naslednji:

|  |  |
| --- | --- |
| **POGOJI SKLOP B** | **DOKAZILO IN NAČIN PREVERJANJA** |
| **Splošni pogoji za prijavitelje**Prijavitelj mora vse spodaj navedene pogoje izpolnjevati na dan prijave na javni razpis, razen pogojev iz 3. in 5. točke, za katera je določen drugačen presečni datum: |
| 1. | je nevladna organizacija, ki ima podeljen status nevladne organizacije v javnem interesu | Obrazec 4 B – Izjava prijavitelja terPriloga št. 5 (priloži sam) - kopija Odločbe o podelitvi statusa NVO v javnem interesu aliizpis iz evidence nevladnih organizacij v javnem interesu (AJPES) |
| 2.  | je imel v letu 2019 ali v letu 2020 najmanj 30.000 EUR prihodka | Obrazec 4 B – Izjava prijaviteljaterPriloga št. 6 (priloži sam)- kopijo podatkov iz izkaza prihodkov in odhodkov (izkaz poslovnega izida) za obdobje 1.1.2019-31.12.2019 ali za obdobje 1.1.2020- 31.12.2020 iz katere je razvidno, da je imel prijavitelj v letu 2019 ali v letu 2020 najmanj 30.000 EUR prihodka |
| 3. | je imel na dan 1. 2. 2021 zaposlene vsaj tri (3) osebe za polni ali krajši delovni čas ali je imel na dan 1. 2. 2021 zaposleno vsaj eno (1) osebo za polni ali krajši delovni čas in ima vsaj 200 članov | Obrazec 4 B – Izjava prijaviteljaterPriloga št. 7 (priloži sam): kopija dokazila ZZZS glede števila zaposlenih oseb na dan 1.2.2021 |
| 4. | ima v Republiki Sloveniji odprt transakcijski račun, ki je vpisan v register transakcijskih računov pri Agenciji Republike Slovenije za javnopravne evidence in storitve (AJPES) | Obrazec 4 B– Izjava prijaviteljaterIzpolnjevanje pogoja preveri ministrstvo v bazi AJPES |
| 5. | ima poravnane vse davke in druge obvezne dajatve, skladno z nacionalno zakonodajo, zapadle do vključno zadnjega dne v mesecu pred vložitvijo prijave na javni razpis oziroma vrednost neplačanih zapadlih obveznosti ne znaša 50 EUR ali več | Obrazec 4 B – Izjava prijaviteljaterPriloga št. 8 (priloži sam): kopija dokazila FURS o plačanih davkih in drugih obveznih dajatvah zapadlih do vključno zadnjega dne v mesecu pred vložitvijo prijave na javni razpis oziroma vrednost neplačanih zapadlih obveznosti ne znaša 50 EUR ali več |
| 6. | ni v stečajnem postopku, postopku prenehanja delovanja, postopku prisilne poravnave ali postopku likvidacije | Obrazec 4 B – Izjava prijavitelja Izpolnjevanje pogoja preveri ministrstvo v bazi AJPES |
| 7. | za iste upravičene stroške, ki so predmet sofinanciranja v tem javnem razpisu, ni in ne bo pridobil sredstev iz drugih javnih virov (sredstev evropskega, državnega ali lokalnega proračuna) (prepoved dvojnega sofinanciranja) | Obrazec 4 B – Izjava prijavitelja |
| **Splošni pogoji za partnerje** Partner mora vse spodaj navedene pogoje izpolnjevati na dan prijave na javni razpis, razen pogoja iz 5. točke, za katerega je določen drugačen presečni datum: | **DOKAZILO IN NAČIN PREVERJANJA** |
| 1. | je nevladna organizacija, ki izpolnjuje pogoje določene v 2. členu Zakona o nevladnih organizacijah (ZNOrg)\*\* *Iz ustanovitvenega akta mora izhajati tudi, da v primeru prenehanja organizacija, po poravnavi vseh obveznosti, svoje premoženje prenese na drugo nevladno organizacijo z enakim ali podobnim namenom ali nepridobitno pravno osebo javnega prava. V kolikor tega pogoja ne izpolnjuje se s podpisom izjave (Obrazec št. 5A) partner zavezuje, da bo uskladitev ustanovitvenega akta izpolnil ob prvi spremembi po podaji izjave.* | Obrazec 5 B – Izjava partnerjaterPriloga št. 9 (priloži sam) - kopija veljavnega ustanovitvenega akta ali drugega ustreznega temeljnega akta z vsemi spremembami in dopolnitvami v katerem partner **jasno označi** izpolnjevanje določil prvega odstavka 2. člena ZNOrg  |
| 2. | je najmanj 24 mesecev vpisan v Poslovni register Slovenije | Obrazec 5 B – Izjava partnerjaIzpolnjevanje pogoja preveri ministrstvo v bazi AJPES |
| 3. | je imel v letu 2019 ali v letu 2020 najmanj 10.000 EUR prihodka | Obrazec 5 B – Izjava partnerjaterPriloga št. 6 (priloži sam)- kopijo podatkov iz izkaza prihodkov in odhodkov (izkaz poslovnega izida) za obdobje 1.1.2019-31.12.2019 ali za obdobje 1.1.2020- 31.12.2020 iz katere je razvidno, da je imel prijavitelj v letu 2019 ali v letu 2020 najmanj 10.000 EUR prihodka |
| 4. | ima v Republiki Sloveniji odprt transakcijski račun, ki je vpisan v register transakcijskih računov pri Agenciji Republike Slovenije za javnopravne evidence in storitve (AJPES) | Obrazec 5 B – Izjava partnerjaIzpolnjevanje pogoja preveri ministrstvo v bazi AJPES |
| 5. | ima poravnane vse davke in druge obvezne dajatve, skladno z nacionalno zakonodajo, zapadle do vključno zadnjega dne v mesecu pred vložitvijo prijave na javni razpis oziroma vrednost neplačanih zapadlih obveznosti ne znaša 50 EUR ali več | Obrazec 5 B – Izjava partnerjaterPriloga št. 8 (priloži sam): kopija dokazila FURS o plačanih davkih in drugih obveznih dajatvah zapadlih do vključno zadnjega dne v mesecu pred vložitvijo prijave na javni razpis oziroma vrednost neplačanih zapadlih obveznosti ne znaša 50 EUR ali več |
| 6. | ni v stečajnem postopku, postopku prenehanja delovanja, postopku prisilne poravnave ali postopku likvidacije | Obrazec 5 B – Izjava partnerjaIzpolnjevanje pogoja preveri ministrstvo v bazi AJPES |
| 7. | za iste upravičene stroške, ki so predmet sofinanciranja v tem razpisu, ni in ne bo pridobil sredstev iz drugih javnih virov (sredstev evropskega, državnega ali lokalnega proračuna) (prepoved dvojnega sofinanciranja) | Obrazec 5 B – Izjava partnerja |

Posamezni prijavitelj oz. partner mora za SKLOP, na katerega se prijavlja, izpolnjevati vse pogoje javnega razpisa. Izpolnjevanje pogojev mora izhajati iz vsebine celotne vloge. Glede izpolnjevanja razpisnih pogojev mora prijavitelj podpisati izjavo (za SKLOP A: *Obrazec št. 4 A,* za SKLOP B: *Obrazec št. 4 B*), v primeru konzorcija pa mora izjavo podpisati tudi vsak partner (za SKLOP A: *Obrazec št. 5 A,* za SKLOP B: *Obrazec št. 5 B*), s katero pod kazensko in materialno pravno odgovornostjo potrdi izpolnjevanje in sprejemanje razpisnih pogojev za kandidiranje na tem javnem razpisu

**Za hitrejšo obravnavo vloge vsak prijavitelj/ partner navedena dokazila iz uradnih evidenc priloži sam** (npr. kopija veljavnega ustanovitvenega akta/temeljnega akta, dokazilo FURS o poravnanih obveznostih, izpis iz ZZZS, ipd.). Tekom postopka lahko ministrstvo izpolnjevanje posameznih pogojev preveri tudi v uradnih evidencah.

Ministrstvo si pridržuje pravico, da od prijaviteljev zahteva dodatna pojasnila, dokazila oziroma obrazložitve glede izpolnjevanja pogojev. Če ta ne bodo posredovana v roku in na način, določenem v pozivu, bo strokovna komisija vloge takih prijaviteljev zavrnila.

Vloga, ki ne bo izpolnjevala vseh pogojev, se zavrne. Če se neizpolnjevanje pogojev ugotovi po izdaji sklepa o izboru vloge, se pogodba o sofinanciranju ne bo podpisala, sklep o izboru vloge pa se odpravi.

* 1. **SPECIFIČNI POGOJI, KI SE NANAŠAJO NA IZVEDBO POSAMEZNE SOFINANCIRANE AKTIVNOSTI**

Če bo prijavitelj oddal vlogo za sofinanciranje aktivnosti na SKLOPU A, mora biti storitev, ki bo razvita v okviru potrjenega projekta, nova ali bistveno nadgrajena ter v času sofinanciranja projekta ne zgolj vzpostavljena, temveč tudi delujoča, javno dostopna ter s strani uporabnikov že koriščena. Projekti ne smejo vključevati storitve oz. informacijske rešitve, ki bi neupravičeno podvajala že obstoječe rešitve javne uprave. Prav tako rešitev ne sme biti v nasprotju s strateškimi dokumenti in usmeritvami države.

Če bo prijavitelj oddal vlogo na SKLOPU B, mora biti vpeljana digitalna informacijska rešitev za učinkovitejše delovanje organizacije ali konzorcija v času sofinanciranja projekta ne zgolj vzpostavljena, temveč tudi testno preizkušena in delujoča.

Za oba SKLOPA velja, da lahko upravičenci usposabljanja izvajajo na različne načine (npr. skupinsko, individualno, v živo, na daljavo, ipd.), pri tem je ključno to, da upoštevajo specifike ciljne skupine, ki se bo usposabljala. V vlogi je za vsa izvedena usposabljanja potrebno predvideti in opredeliti tudi rešitve za izvedbo usposabljanj za primer, da bodo usposabljanja ovirana ali onemogočena zaradi nepredvidenih situacij (npr. Covid-19).

# SODELOVANJE S PRIDRUŽENIMI PARTNERJI

V projektu je zaželeno sodelovanje z različnimi deležniki na lokalni/regionalni/nacionalni ravni. To pomeni sodelovanje prijavitelja/konzorcija z drugimi pravnimi osebami ne glede na njihov status in pravno obliko (npr. fakultete, občine, podjetja, javni zavodi, RRA, druge NVO) in za katere prijavitelj ne more uveljavljati stroškov v okviru prijavljenega projekta.

Sodelovanje pridruženih partnerjev je zaželeno in bo pri ocenjevanju vlog upoštevano, če bo jasno izkazano, da lahko ti s svojo vlogo pripomorejo k uspešnejšemu doseganju ciljev. V okviru posameznega projekta lahko sodeluje več pridruženih partnerjev (dokazilo: Priloga št. 4: Dogovor o sodelovanju s pridruženim partnerjem).

# FINANCIRANJE

* 1. **OKVIRNA VIŠINA SREDSTEV JAVNEGA RAZPISA**

Predvidena skupna višina sredstev, ki so na razpolago za izvedbo tega javnega razpisa, je 4.580.000 EUR, pri čemer je predvidena razporeditev med leti naslednja:

|  |  |  |  |  |  |
| --- | --- | --- | --- | --- | --- |
|  | **leto 2021** | **leto 2022** | **leto 2023** | **leto 2024** | **SKUPAJ** |
| **SKLOP A** | **260.000 EUR** | **1.000.000 EUR** | **1.000.000 EUR** | **340.000 EUR** | **2.600.000 EUR** |
| **SKLOP B** | **200.00.000 EUR** | **1.000.000 EUR** | **780.000 EUR** |  | **1.980.000 EUR** |
| **SKUPAJ** | **460.000 EUR** | **2.000.000 EUR** | **1.780.000 EUR** | **340.000 EUR** | **4.580.000 EUR** |

Če se sredstva na posameznem SKLOPU javnega razpisa ne razdelijo v celoti, se lahko prenesejo na drug SKLOP ali ostanejo nerazporejena.

Ministrstvo si pridržuje pravico, da ne sklene pogodb o sofinanciranju v primeru, da za javni razpis nima zagotovljenih sredstev v proračunu ali da, glede na razpoložljiva proračunska sredstva v posameznem letu, predlaga prilagoditev dinamike izplačil ali spremembo višine sofinanciranja.

Prevzem obveznosti za dodeljena sredstva za leta 2021, 2022, 2023 in 2024 se uredi pod odložnim pogojem, in sicer se prevzem obveznosti v tem delu uveljavi, ko bodo izpolnjeni formalni pogoji glede na veljavni Zakon o izvrševanju proračuna RS.

* 1. **VIŠINA ZAPROŠENIH SREDSTEV**

Ministrstvo bo v okviru javnega razpisa posamezno vlogo oz. projekt sofinanciralo v skupni višini:

* **SKLOP A:** **do največ 200.000 EUR,** pri čemer lahko posamezni pravni subjekt (tj. kot prijavitelj ali partner) zaprosi do največ 70.000 EUR,
* **SKLOP B: do največ 60.000 EUR,** pri čemer lahko posamezni pravni subjekt (tj. kot prijavitelj ali partner) zaprosi do največ 30.000 EUR.
	1. **NAČIN DODELJEVANJA SREDSTEV**

V okviru predmetnega javnega razpisa se bodo izbrani projekti sofinancirali:

* na **SKLOPU A**: za obdobje od najmanj 18 do največ 24 mesecev**,**
* na **SKLOPU B**: za obdobje od najmanj 12 do največ 15 mesecev.

V skladu s pravili zakonodaje s področja javnih financ se bo sofinanciranje projektov izvajalo po principu **povračil za nastale in plačane stroške**. **Izjema** so **predplačila** v skladu z veljavnim zakonom, ki ureja izvrševanje proračuna Republike Slovenije.

Podrobnejši način izplačevanja predplačila je opredeljen v vzorcu pogodbe, ki je sestavni del razpisne dokumentacije. Prav tako bo Ministrstvo za javno upravo objavilo Navodila upravičencem za izvajanje projektov v okviru Javnega razpisa za digitalno preobrazbo nevladnih in prostovoljskih organizacij ter povečanje vključenosti njihovih uporabnikov v informacijsko družbo 2021–2023(v nadaljnjem besedilu: navodila upravičencem), v katerih bo natančno opredeljen način izplačevanja dodeljenih sredstev.

# UPRAVIČENI STROŠKI JAVNEGA RAZPISA

V okviru tega javnega razpisa so upravičeni naslednji stroški:

* + stroški plač in povračil stroškov v zvezi z delom (SSE A),
	+ stroški storitev zunanjih izvajalcev,
	+ nakup IKT opreme,
	+ posredni stroški v pavšalnem znesku do 15 % stroškov plač in povračil stroškov v zvezi z delom.

Prijavitelji lahko zaprosijo za sofinanciranje do 100 % upravičenih stroškov projekta.

Dokazila za uveljavljanje posameznega upravičenega stroška bodo podrobno določena v navodilih upravičencem.

**9.1 Stroški plač in povračil stroškov v zvezi z delom**

V okviru tega javnega razpisa bodo sofinancirani stroški dela zaposlenih, določeni kot standardni strošek na enoto (v nadaljnjem besedilu: SSE A). Urna postavka je enotna za celoten čas trajanja projekta in znaša 17,80 EUR ter zajema vse stroške dela (plača z vsemi pripadajočimi davki in prispevki delojemalca in delodajalca, prehrana med delom in prevoz na delo in z dela, regres, nadomestila plače v skladu z veljavno zakonodajo – npr. praznik, dopust, boleznine do 30 dni). Stroški dela so upravičeni glede na dejansko opravljene ure na projektu (efektivne ure dela).

Zaposleni lahko dela na projektu polni ali krajši delovni čas. Polni delovni čas pomeni osem ur na dan, pet dni v tednu, kar v povprečju znese 174 ur v mesecu. Na letni ravni zaposleni ne smejo preseči 1720 ur, kar je tudi maksimalno število ur, ki ga lahko za določeno leto upravičenec prijavi za posameznega zaposlenega na projektu. V primeru, da zaposleni dela na programu le del delovnega časa, se njegov strošek obračuna v sorazmernem deležu, z upoštevanjem obsega opravljenega dela.

**9.2 Stroški storitev zunanjih izvajalcev**

Stroški zunanjih izvajalcev so upravičeni, če so povezani z aktivnostmi, ki jih bodo izvedli zunanji izvajalci, se nanašajo na vsebino projekta ter so nujno potrebni za njegovo izvedbo.

Stroški zunanjih izvajalcev (storitve, ki jih zagotavljajo tretje osebe) lahko na primer vključujejo:

* stroške povezane z izvedbo usposabljanj (npr. stroški izvajalcev usposabljanj, predavateljev (v kolikor le tega ne bodo izvedli zaposleni na projektu), najem prostora (v kolikor ni zagotovljen lasten prostor), priprava in tisk gradiv, ipd.),
* stroške povezane z izvedbo digitalne preobrazbe,
* stroške povezane z vpeljavo digitalnih rešitev (npr. mobilnih aplikacij, e-storitev, ipd.),
* stroške svetovanj,
* stroške povezane s promocijo (npr. objave člankov v medijih, stroški priprave, oblikovanja, produkcije, predvajanja oglasov, objav, naznanil, oddaj oziroma zakupa medijskega prostora, stroški novinarskih konferenc, stroški oblikovanja, svetovanje na področju informiranja in komuniciranja, stroški oblikovanja, priprave na tisk, tiska in dostave gradiv),
* druge stroške, ki so nujno potrebni za izvedbo projekta.

Izstavljanje računa samemu sebi ali med projektnimi partnerji (velja tudi za primere ko je upravičenec večinski lastnik družbe ali gospodarskega subjekta ali je neposredno ali prek drugih pravnih oseb udeležen pri ustanoviteljskih pravicah, upravljanju ali kapitalu v več kot 25 % deležu gospodarskega subjekta) je neupravičen strošek.

**9.3 Stroški nakupa IKT** **opreme**

Stroški nakupa informacijsko-komunikacijske tehnologije (IKT) opreme morajo biti namenjeni potrebam potrjenega projekta in morajo biti nujno potrebni za izvedbo projekta.

V to kategorijo spadajo stroški:

* nakupa strojne opreme (npr. računalniška oprema, digitalna avdio-video oprema, optični čitalci, ipd. ) in
* nakupa programske opreme (npr. nakup in vzdrževanje programske opreme, patentov, licenc, know-howa ali nepatentiranega tehničnega znanja, ipd.).

**9.4 Posredni stroški v pavšalnem znesku do 15 % stroškov plač in povračil stroškov v zvezi z delom**

Stroški pavšalnega financiranja so stroški, ki nastanejo oziroma so povezani z neposrednimi aktivnostmi sofinanciranega projekta in sicer v višini do 15 % vrednosti **stroškov plač in povračil stroškov v zvezi z delom.** Posredni stroški so upravičeni v pavšalu, zato se dokazila o njihovem nastanku ne prilagajo zahtevkom za izplačilo, vendar jih mora upravičenec hraniti.

Odstotek posrednih stroškov, ki ga bo prijavitelj prijavil v Obrazcu št. 3: Finančni načrt bo naveden v pogodbi o sofinanciranju in se ga tekom izvajanja projekta **ne sme spreminjati**. V primeru konzorcijskih partnerjev je odstotek posrednih stroškov **enak za vse partnerje**.

Primeri posrednih stroškov so:

* stroški telekomunikacij, elektrike, ogrevanja, upravljanja,
* stroški za potrošni material, drobni pisarniški material,
* stroški najema poslovnih prostorov, ipd.

# OBDOBJE PORABE DODELJENIH SREDSTEV

Obdobje dodelitve sredstev za ta javni razpis so proračunska leta 2021, 2022, 2023 in 2024. Obdobje upravičenosti javnih izdatkov (izplačil iz proračuna) je od datuma podpisa pogodbe o sofinanciranju do 31.12. 2024.

Po tem javnem razpisu so do sofinanciranja upravičeni stroški, ki bodo pri prijavitelju oziroma konzorcijskemu partnerju nastali od datuma podpisa pogodbe o sofinanciranju projekta do konca izvajanja projekta, kot ga določi prijavitelj v vlogi (na SKLOPU A: najdlje do konca 24 mesečnega izvajanja sofinanciranih aktivnosti in na SKLOPU B: najdlje do konca 15 mesečnega izvajanja sofinanciranih aktivnosti). Upravičenci morajo začeti z izvajanjem projektov najpozneje 1. 1. 2022.

Ministrstvo lahko dopusti možnost podaljšanja navedenih obdobij v primeru višje sile ali izrednih okoliščin, ki vplivajo na izvajanje projektov. Pogoji in postopki podaljšanja navedenih obdobij bodo podrobneje določena v navodilih upravičencem.

Ministrstvo bo potrjene zahtevke za izplačilo oziroma predplačilo v letu 2021 plačalo najpozneje do 31. 12. 2021 oz. v skladu s plačilnim rokom, kot ga določa veljavni Zakon o izvrševanju proračunov RS, v letu 2022 najpozneje do 31. 12. 2022 oz. v skladu s plačilnim rokom, kot ga določa veljavni Zakon o izvrševanju proračunov RS, v letu 2023 do najpozneje 31. 12. 2023 oz. v skladu s plačilnim rokom, kot ga določa veljavni Zakon o izvrševanju proračunov RS ter v letu 2024 do najpozneje 31. 12. 2024 oz. v skladu s plačilnim rokom, kot ga določa veljavni Zakon o izvrševanju proračunov RS ob upoštevanju razpoložljivih proračunskih sredstev.

# POSTOPEK IZBORA PRIJAVITELJEV

Postopek javnega razpisa za dodelitev sredstev bo vodila strokovna komisija, imenovana s strani predstojnika ministrstva.

* 1. **Rok in način oddaje vloge na javni razpis**

Rok za oddajo vlog na predmetni javni je do vključno **30.7.2021.**

Vloga mora biti oddana v papirnati/tiskani obliki na prijavnih obrazcih, ki so del razpisne dokumentacije, in mora vsebovati vse zahtevane obvezne priloge in podatke, ki so določeni v besedilu javnega razpisa in razpisni dokumentaciji. Poleg tega je treba, skupaj z vlogo, na e-nosilcu podatkov (CD-ROM-u/DVD-ROM-u/USB ključku, ipd.) v wordovi oz. excelovi obliki posredovati tudi izpolnjene spodaj navedene obrazce (Priloga št. 10):

SKLOP A:

* *Obrazec št. 1 A: Osnovni podatki o projektu, prijavitelju in partnerjih;*
* *Obrazec št. 2 A: Prijavnica,*
* *Obrazec št. 3: Finančni načrt.*

SKLOP B:

* *Obrazec št. 1 B: Osnovni podatki o projektu, prijavitelju in partnerjih,*
* *Obrazec št. 2 B: Prijavnica,*
* *Obrazec št. 3: Finančni načrt.*

Prijavitelji lahko vlogo na javni razpis oddajo **izključno** **po pošti,** **s priporočeno poštno pošiljko,** na naslov: **Ministrstvo za javno upravo**, Tržaška cesta 21, 1000 Ljubljana, in sicer na način, **da bo iz pošiljke jasno razviden točen datum in ura oddaje vloge**. V nasprotnem primeru strokovna komisija take vloge ne bo obravnavala in jo bo s sklepom predstojnika ministrstva zavrgla ter neodprto vrnila pošiljatelju.

Vlogo je treba poslati v zaprti ovojnici, ki mora biti označena s polnim nazivom in naslovom prijavitelja ter vidno oznako: **»NE ODPIRAJ – Vloga na Javni razpis za digitalno preobrazbo nevladnih in prostovoljskih organizacij ter povečanje vključenosti njihovih uporabnikov v informacijsko družbo 2021- 2023«.** Za označevanje vloge na ovojnici se uporabi obrazec za označbo vloge *(za SKLOP A: Priloga št. 3 A: Označba vloge A, za SKLOP B: Priloga št. 3 B: Označba vloge B )*, ki je del razpisne dokumentacije. Če prijavitelj ne bo uporabil obrazca za označbo vloge, mora ovojnica vključevati vse elemente, ki so navedeni na obrazcu za označbo vloge. Vloge, ki bodo nepopolno in nepravilno označene, se ne bodo obravnavale in bodo s sklepom predstojnika ministrstva zavržene ter neodprte vrnjene pošiljatelju.

Oddaja vloge na javni razpis pomeni, da se prijavitelj strinja z vsemi pogoji in določili javnega razpisa, merili za ocenjevanje ter osnutkom Pogodbe o sofinanciranju, ki je sestavni del tega javnega razpisa, zato parafiranega osnutka Pogodbe o sofinanciranju ni treba priložiti pri oddaji vloge na javni poziv.

Kot pravočasne se bodo upoštevale le vloge, ki bodo oddane **izključno** **po pošti,** na prej navedeni naslov, do vključno **30. 7. 2021 do 18:00.**

Za prepozno oddano vlogo se šteje vloga, ki ne bo oddana do navedenega roka. Prepozne oziroma napačno naslovljene vloge se ne bodo obravnavale in bodo s sklepom predstojnika ministrstva zavržene ter neodprte vrnjene pošiljatelju.

* 1. **Število predloženih vlog**

Posamezen prijavitelj lahko kandidira **le na enem (1) SKLOPU**, tj. ali SKLOPU A ali SKLOPU B. Če bo posamezni prijavitelj kandidiral na obeh SKLOPIH javnega razpisa, se bo upoštevala vloga na tistem SKLOPU, ki bo oddana prej (datum in ura oddaje), vse preostale vloge pa se ne bodo obravnavale in bodo s sklepom predstojnika ministrstva zavržene ter vrnjene prijavitelju.

V okviru izbranega SKLOPA lahko prijavitelj **odda le eno (1) vlogo.** Če bo v okviru istega SKLOPA predložil več vlog za sofinanciranje bo upoštevana tista vloga, ki bo oddana prej (datum in ura oddaje), vse nadaljnje vloge pa se ne bodo obravnavale in bodo s sklepom predstojnika ministrstva zavržene ter vrnjene prijavitelju.

Posamezna pravna oseba lahko kandidira v okviru javnega razpisa bodisi kot prijavitelj bodisi kot partner **zgolj v eni (1) vlogi**. Če bo posamezna pravna oseba na javnem razpisu kandidirala v več vlogah se bo upoštevana tista vloga, ki bo oddana prej (datum in ura oddaje), vse nadaljnje vloge pa se ne bodo obravnavale in bodo s sklepom predstojnika ministrstva zavržene ter vrnjene prijavitelju.

* 1. **Odpiranje vlog**

Odpiranje vlog bo izvedeno v roku osmih (8) dni od izteka roka za oddajo vlog v prostorih Ministrstva za javno upravo, Tržaška cesta 21, 1000 Ljubljana in bo praviloma javno. Potencialni prijavitelji bodo o datumu in lokaciji odpiranja prijav obveščeni na spletni strani ministrstva: https://www.gov.si/zbirke/javne-objave/javni-razpis-za-digitalno-preobrazbo-nvo/.

Strokovna komisija se lahko določi, da zaradi vladnih ukrepov povezanih s preprečevanjem epidemije COVID-19 ali zaradi prevelikega števila vlog, odpiranje ne bo javno. O tej odločitvi bo prijavitelje obvestila najmanj dva (2) delovna dneva pred predvidenim datumom javnega odpiranja z obvestilom na spletni strani ministrstva: https://www.gov.si/zbirke/javne-objave/javni-razpis-za-digitalno-preobrazbo-nvo/.

Odpirale se bodo samo v roku oddane, izpolnjene in pravilno označene ovojnice, ki vsebujejo vloge, in sicer po vrstnem redu oddaje vloge na pošto. Prepozno oddane, nepravilno izpolnjene ter označene ovojnice bodo zavržene s sklepom predstojnika ministrstva ter zaprte vrnjene pošiljatelju.

1. **POPOLNOST VLOG IN DOPOLNJEVANJE**

Na odpiranju bo strokovna komisija ugotavljala popolnost vlog glede na to, če so bili predloženi vsi zahtevani obrazci in priloge.

Za formalno nepopolno se šteje vloga, ki ne vsebuje vseh prijavnih obrazcev, obveznih prilog ter podatkov, zahtevanih v besedilu javnega razpisa in razpisni dokumentaciji, in ki na e-nosilcu (CD-ROM-u/DVD-ROM-u/USB ključku, ipd.) ne vsebuje vseh predpisanih obrazcev.

Prijavitelj mora vlogi priložiti v celoti izpolnjene obrazce in obvezne priloge, ki so podrobneje navedene v razdelku 18.2. tega javnega razpisa.

V primeru, da prijavitelj vlogi na javni razpis ne bo priložil v celoti izpolnjenega:

* *za SKLOP A: Obrazca št. 1 A: Osnovni podatki* o projektu, prijavitelju in partnerjih, *Obrazca št. 2 A: Prijavnica in Obrazca št. 3: Finančni načrt,*
* za SKLOP B: *Obrazca št. 1 B: Osnovni podatki* o projektu, prijavitelju in partnerjih, *Obrazca št. 2 B: Prijavnica in Obrazca št. 3: Finančni načrt,*

strokovna komisija prijavitelja ne bo pozvala k dopolnitvi vlog, temveč bo tako vlogo zavrnila.

Če prijavitelj posluje z žigom, mora originalno žigosati obrazce in priloge. Če z njim ne posluje, na mesta, določena za žig, navede: »Ne poslujemo z žigom«. Prav tako je obvezen originalni podpis odgovorne osebe povsod, kjer je to predvideno. Če obrazci in priloge ne bodo originalno podpisani in žigosani, se bo vloga štela za formalno nepopolno.

V primeru formalno nepopolnih vlog bo strokovna komisija **v roku osmih (8) dni od** zaključka odpiranja vlog prijavitelje pozvala, da vloge dopolnijo. Poziv za dopolnitev prijave bo posredovan s priporočeno pošto na naslov prijavitelja in hkrati po elektronski pošti na elektronski naslov prijavitelja, naveden v prijavnem obrazcu. Od prijavitelja se pričakuje, da bo v tem času dostopen za dvig pošte.

Prijavitelj v dopolnitvi vloge ne sme spreminjati:

* višine zaprošenih sredstev,
* dela vloge, ki se veže na tehnične specifikacije predmeta vloge,
* elementov vloge, ki vplivajo ali bi lahko vplivali na drugačno razvrstitev prijaviteljeve vloge glede na preostale vloge, ki jih je ministrstvo prejelo v okviru tega javnega razpisa.

Prijavitelj sme le ob pisnem soglasju ministrstva popraviti očitne računske napake, pri čemer se višina zaprošenih sredstev ne sme spreminjati.

Vloge, ki jih prijavitelji ne bodo dopolnili v roku in v skladu s pozivom za dopolnitev vlog, bodo zavrnjene s sklepom predstojnika ministrstva.

# STROKOVNO OCENJEVANJE POPOLNIH VLOG

Strokovna komisija bo opravila pregled popolnosti vlog. Preverila bo izpolnjevanje pogojev za kandidiranje na javni razpis ter v postopek ocenjevanja uvrstila le tiste vloge, ki bodo izpolnjevale vse pogoje javnega razpisa.

Če prijavitelj ne bo izpolnjeval vseh pogojev javnega razpisa, bo vloga zavrnjena in ne bo predmet ocenjevanja na podlagi meril za ocenjevanje.

Vse popolne vloge bosta ločeno ocenila dva člana strokovne komisije na podlagi meril, določenih v poglavju 14 razpisne dokumentacije. Končno oceno vloge bo predstavljalo povprečje posameznih podeljenih ocen obeh ocenjevalcev.

Strokovna komisija lahko od prijaviteljev zahteva tudi dodatna pojasnila oziroma obrazložitve o vsebini vloge. Če pojasnila ne bodo posredovana v roku in na način, ki bo določen v pozivu, bo strokovna komisija vlogo ocenila na podlagi obstoječih podatkov.

Strokovna komisija lahko na podlagi pregleda vloge oceni, da posamezne predlagane aktivnosti v projektu niso upravičene do sofinanciranja in od prijavitelja zahteva prilagoditev izvedbenega načrta ter finančnega načrta projekta.

Strokovna komisija ima pravico do znižanja posameznih postavk v finančnem načrtu, za katere meni, da so ocenjene nerealno in zahteva prilagoditev finančnega načrta prijavitelja. V takem primeru bo poziv za prilagoditev finančnega načrta prijavitelju posredovan po elektronski pošti na elektronski naslov prijavitelja navedenem v Obrazcu *št.1* oz. *Obrazcu št. 1B.* Če prilagoditev finančnega načrta ne bo posredovana v roku in na način, določen v pozivu, ali če se prijavitelj ne bo strinjal s predlogi strokovne komisije, se šteje, da prijavitelj odstopa od vloge.

Če bo prijavitelj v prijavi kot upravičene navedel tudi neupravičene stroške, bo strokovna komisija ustrezno znižala višino sofinanciranja ter prijavitelju predlagala nižjo višino sofinanciranja od prvotno zaprošene. Če se prijavitelj ne bo strinjal s predlogi strokovne komisije, se šteje, da prijavitelj odstopa od vloge.

Ocenjevanje formalno popolnih vlog bo potekalo po vrstnem redu oddaje vlog na pošto.

Na osnovi rezultatov ocenjevanja bo strokovna komisija oblikovala predlog prejemnikov sredstev, ki jih bo predlagala za sofinanciranje.

Za SKLOP A velja, da bo na **posameznem področju** sofinanciran **en (1) projekt,** in sicer tisti, ki bo na posameznem področju dosegel najvišje število točk ob upoštevanju določila, da je dosegel tudi minimalni kakovostni kriterij, razen na področju **(10) prostovoljstvo**, kjer bosta izbrana **dva (2) projekta** ob istih pogojih.

Z ostalimi sredstvi SKLOPA A se bo financiralo najvišje ocenjene projekte na SKLOPU A, ne glede na področje. Tudi če se na določeno področje ne bo prijavil noben prijavitelj ali če na določenem področju zaradi nedoseganja minimalnega kakovostnega kriterija ne bo izbran noben prijavitelj, se bodo sredstva na SKLOPU A dodelila najvišje ocenjenim prijaviteljem na SKLOPU A, ne glede na področje.

Na SKLOPU A bodo za sofinanciranje predlagane le tiste vloge, ki bodo pri merilih 1, 2, 3, 4 in 5 skupaj dosegle **minimalni** **kakovostni kriterij 65 točk**. Za sofinanciranje bodo najprej predlagane vloge, ki bodo na posameznem področju dosegle najvišje število točk ter v primeru ostanka finančnih sredstev še vloge z najvišjim skupnim številom točk doseženih pri merilih 1, 2, 3 ,4 in 5, ne glede na področje.

Za SKLOP B velja, da bo **iz vsake regije sofinanciran en (1) projekt, in sicer se regija določi glede na sedež prijavitelja.** Sofinancirani bodo tisti projekti, ki bodo v posamezni regiji dosegli najvišje število točk ob upoštevanju določila, da so dosegli tudi minimalni kakovostni kriterij. Če za določeno regijo ne bo prispela nobena vloga ali če nobena vloga v posamezni regiji ne bo dosegla minimalnega kakovostnega kriterija ter v primeru preostanka razpoložljivih sredstev SKLOPA B, bo ministrstvo preostanek razpoložljivih sredstev SKLOPA B ponudilo naslednjim najvišje pozitivno ocenjenim prijaviteljem na SKLOPU B, ne glede na regijo, v kateri imajo sedež.

Na SKLOPU B bodo za sofinanciranje predlagane le tiste vloge, ki bodo pri merilih 1, 2, 3 in 4 skupaj dosegle **minimalni** **kakovostni kriterij 50 točk**. Za sofinanciranje bodo najprej predlagane vloge, ki bodo glede na regijo, v kateri imajo sedež dosegle najvišje število ter v primeru ostanka finančnih sredstev še vloge z najvišjim skupnim številom točk doseženih pri merilih 1, 2, 3 in 4, ne glede na sedež regije.

Če več prijaviteljev doseže enako število točk in bi bila z njihovo uvrstitvijo na predlog prejemnikov sredstev presežena skupna razpoložljiva sredstva posameznega SKLOPA, bo prednost pri izboru imela vloga, ki bo tako na SKLOPU A kot na SKLOPU B prejela večje število točk pri merilu 1.1 in 2.1. Če bo število točk še vedno enako, bo izbrana tista vloga, ki bo oddana prej.

Na osnovi rezultatov ocenjevanja bo strokovna komisija za vsak posamezen SKLOP javnega razpisa oblikovala svoj predlog prejemnikov sredstev, ki jih bo predlagala za sofinanciranje.

Strokovna komisija lahko preostanek sredstev znotraj posameznega SKLOPA podeli naslednjemu na lestvici tudi če sredstva ne zadostujejo za celotno zaprošeno višino sredstev ob pogoju, da se prijavitelj strinja z znižanim zneskom sofinanciranja.

Če skupna vrednost predlaganih vlog na posameznem SKLOPU ne bo dosegla razpoložljivih sredstev, se lahko ostanek sredstev prerazporedi na drug SKLOP oz. lahko ostanek sredstev ostane nerazporejen.

V primeru, da prijavitelj zaradi katerih koli razlogov odstopi od podpisa pogodbe o sofinanciranju oz. pogodbe z njim ni mogoče skleniti v predpisanem roku, se lahko izbere vloga, ki je naslednja prejela najvišje število točk.

# MERILA, S POMOČJO KATERIH SE MED TISTIMI, KI IZPOLNJUJEJO NAVEDENE POGOJE, IZBEREJO PREJEMNIKI SREDSTEV

Strokovna komisija bo formalno popolne ter pravočasno oddane vloge ocenila na podlagi spodaj navedenih meril po naslednji ocenjevalni lestvici.

**OCENJEVALNA LESTVICA**

Strokovna komisija bo pri podeljevanju točk upoštevala naslednjo ocenjevalno lestvico, razen če pri posameznem merilu ni določen drugačen način ocenjevanja:

|  |  |
| --- | --- |
| **Št. točk** | **Ocena** |
| 4 | povsem ustrezno  |
| 3 | delno ustrezno  |
| 2 | sprejemljivo  |
| 1 | pogojno sprejemljivo  |
| 0 | neustrezno/nesprejemljivo |

Podrobnejša razdelitev meril za posamezen SKLOP je sledeča:

**SKLOP A:**

|  |  |
| --- | --- |
| **MERILA SKLOP A** | ***Maksimalno št. točk*** |
| 1. **USTREZNOST PROJEKTA**

***Vloga, ki bo pri merilu 1.1 dosegla manj kot 4 točke, bo zavrnjena.*** | **Možnih največ 24 točk** |
| * 1. Utemeljitev projekta
 | Projekt je ustrezno utemeljen in skladen s prepoznanimi problemi oz. priložnostmi. Jasno je navedeno na kakšen način bo konzorcij problem/ priložnost naslavljal in reševal, hkrati je jasno navedeno tudi kako bo zagotovljena trajnost po izteku financiranja projekta.*Ocenjena bo obrazložitev v Obrazcu št. 2 A: Prijavnica, poglavje 3.1.* | **0** – neustrezno/nesprejemljivo**1 - 2** – pogojno sprejemljivo**3 - 4** – sprejemljivo**5 - 6** – delno ustrezno**7 - 8** – povsem ustrezno |
| * 1. Skladnost projekta z usmeritvami in cilji javnih politik oz. strateškimi dokumenti ter usklajenost in prispevek projekta k ciljem javnega razpisa
 | Projekt izkazuje skladnost z usmeritvami in cilji javnih politik oz. z lokalnimi/regionalnimi/nacionalnimi strategijami/programi/ analizami ter je skladen in prispeva k ciljem javnega razpisa.*Ocenjena bo obrazložitev v Obrazcu št. 2 A: Prijavnica, poglavje 3.2* | **0** – neustrezno/nesprejemljivo**1 - 2** – pogojno sprejemljivo**3 - 4** – sprejemljivo**5 - 6** – delno ustrezno**7 - 8** – povsem ustrezno |
| * 1. Ustreznost projekta glede na potrebe ciljne skupine
 | Projekt je ustrezen glede na potrebe ciljne skupine. Razvidna je neposredna korist projekta za ciljno skupino uporabnikov.*Ocenjena bo obrazložitev v Obrazcu št. 2 A: Prijavnica, poglavje 3.3* | **0** – neustrezno/nesprejemljivo**1** – pogojno sprejemljivo**2** – sprejemljivo**3** – delno ustrezno**4** – povsem ustrezno |
| * 1. Potencial projekta
 | Projekt izkazuje potencial za učinkovitejše delovanje organizacije na področju na katerem kandidira, ima širši vpliv oz. je njegova uporabnost prenosljiva.*Ocenjena bo obrazložitev v Obrazcu št. 2 A: Prijavnica, poglavje 3.4* | **0** – neustrezno/nesprejemljivo**1** – pogojno sprejemljivo**2** – sprejemljivo**3** – delno ustrezno**4** – povsem ustrezno |
| 1. **ZASNOVA PROJEKTA**

***Vloga, ki bo pri merilu 2.1 dosegla manj kot 4 točke, bo zavrnjena.*** | **Možnih največ 36 točk** |
| 1. Zasnova projekta
 | Zasnova projekta je logična in podrobno razdelana. Načrtovane aktivnosti, naloge in metode dela so ustrezne glede na vsebino projekta in njihove uporabnike*.**Ocenjena bo obrazložitev v Obrazcu št. 2 A: Prijavnica, poglavje 4.1 v povezavi s poglavjem 3.1 in 3.3* | **0** – neustrezno/nesprejemljivo**1 - 2** – pogojno sprejemljivo**3 - 4** – sprejemljivo**5 - 6** – delno ustrezno**7 - 8** – povsem ustrezno |
| 1. Izvedljivost projekta
 | Načrtovane aktivnosti so potrebne za izvedbo projekta ter izvedljive v predvidenem času, ki ga je prijavitelj določil za izvedbo projekta.*Ocenjena bo obrazložitev v Obrazcu št. 2 A: Prijavnica, poglavje 4.2 v povezavi s poglavjem 4.1 in 4.3* | **0** – neustrezno/nesprejemljivo**1 - 2** – pogojno sprejemljivo**3 - 4** – sprejemljivo**5 - 6** – delno ustrezno**7 - 8** – povsem ustrezno |
| 1. Regijski ključ
 | Kraj izvedbe usposabljanj.*Ocenjena bo obrazložitev v Obrazcu št. 2 A: Prijavnica, poglavje 4.3.1 in 4.3.2* | **0** – manj kot dve (2) različni regiji**1** – dve (2) različni regiji**2** – tri (3) različne regije**3** – štiri (4) različne regije **4** – pet (5) ali več različnih regij**0** – manj kot 10 različnih občin**1 –** od 10 do 14 različnih občin**2** – od 15 do 24 različnih občin**3** – od 25 do 30 različnih občin**4** – 30 ali več različnih občinKončno število točk, pridobljeno pri tem merilu se določi s povprečjem pridobljenih točk, ki jih prijavitelj dobi pri merilu, ki se nanaša na regije in pri merilu, ki se nanaša na občine. |
| 1. Število vključenih oseb v usposabljanja
 | Skupno število oseb vključenih v vsa usposabljanja.*Ocenjena bo obrazložitev v Obrazcu št. 2 A: Prijavnica, poglavje 4.3.1 in 4.3.2* | **0** – manj kot 200 oseb**1** – od 200 do 300 oseb**2** – od 301 do 400 oseb**3** – od 401 do 500 oseb **4** – več kot 500 oseb |
| 1. Kazalniki projekta
 | Kazalniki projekta so ustrezno opredeljeni in merljivi, realno dosegljivi v času izvedbe projekta ter odražajo finančno vrednost projekta. Sredstva za preverjanje kazalnikov so ustrezna.*Ocenjena bo obrazložitev v Obrazcu št. 2 A: Prijavnica, poglavje 4.4.1 v povezavi s poglavjem 4.4.2 ter 4.1*  | **0** – neustrezno/nesprejemljivo**1 - 2** – pogojno sprejemljivo**3 - 4** – sprejemljivo**5 - 6** – delno ustrezno**7 - 8** – povsem ustrezno |
| 1. Tveganja za izvedbo projekta
 | Tveganja za izvedbo projekta so ustrezno prepoznana, ukrepi za preprečitev tveganj so primerni. Predvidene so ustrezne rešitve za usposabljanja v primeru nepredvidenih situacij.*Ocenjena bo obrazložitev v Obrazcu št. 2 A: Prijavnica, poglavje 4.5* | **0** – neustrezno/nesprejemljivo**1** – pogojno sprejemljivo**2** – sprejemljivo**3** – delno ustrezno**4** – povsem ustrezno |
| 1. **FINANČNI NAČRT**
 | **Možnih največ 16 točk** |
| * 1. Skladnost z aktivnostmi in terminskim planom projekta
 | Stroški projekta so skladni z načrtovanimi aktivnostmi ter terminskim planom projekta.*Ocenjena bo obrazložitev v Obrazcu št. 3: Finančni načrt v povezavi z Obrazcem št. 2 A: Prijavnica, poglavje 4.1 in 4.2* | **0** – neustrezno/nesprejemljivo**1** – pogojno sprejemljivo**2** – sprejemljivo**3** – delno ustrezno**4** – povsem ustrezno |
| * 1. Ustreznost višine zaprošenih sredstev
 | Vsi navedeni stroški projekta so primerno ocenjeni in nujno potrebni za doseganje načrtovanih aktivnosti in nalog.*Ocenjena bo obrazložitev v Obrazcu št. 3: Finančni načrt v povezavi z Obrazcem št. 2 A: Prijavnica, poglavje 4.1*  | **0** – neustrezno/nesprejemljivo**1** – pogojno sprejemljivo**2** – sprejemljivo**3** – delno ustrezno**4** – povsem ustrezno |
| * 1. Ustreznost finančnega načrta glede na vlogo posamezne organizacije v konzorciju
 | Višina zaprošenih sredstev projekta ustreza vključenosti posameznih partnerjev v projekt.*Ocenjena bo obrazložitev v Obrazcu št. 3: Finančni načrt v povezavi z Obrazcem št. 2 A: Prijavnica, poglavje 4.1, 5.3 in 5.4* | **0** – neustrezno/nesprejemljivo**1** – pogojno sprejemljivo**2** – sprejemljivo**3** – delno ustrezno**4** – povsem ustrezno |
| * 1. IKT oprema
 | Razlogi za nakup IKT opreme so utemeljeni, nujno potrebni za izvedbo projekta ter realno ocenjeni tako glede količine kot glede cene.*Ocenjena bo obrazložitev v Obrazcu št. 3: Finančni načrt v povezavi z Obrazcem št. 2 A: Prijavnica, poglavje 4.1 in 4.6* | **0** – neustrezno/nesprejemljivo**1** – pogojno sprejemljivo**2** – sprejemljivo**3** – delno ustrezno**4** – povsem ustrezno |
| 1. **KONZORCIJ**
 | **Možnih največ 8 točk** |
| * 1. Ustreznost konzorcija
 | Konzorcij je ustrezno vzpostavljen glede na problem, ki se obravnava v projektu.*Ocenjena bo obrazložitev v Obrazcu št. 2 A: Prijavnica, poglavje 5.3*  | **0** – neustrezno/nesprejemljivo**1** – pogojno sprejemljivo**2** – sprejemljivo**3** – delno ustrezno**4** – povsem ustrezno |
| * 1. Opredelitev vlog v konzorciju
 | Vloge prijavitelja in partnerjev ustrezajo nalogam, ki so predvidene v načrtu aktivnosti. Razlogi za vključenost partnerjev v projekt so jasno razvidni ter ustrezni.*Ocenjena bo obrazložitev v Obrazcu št. 2 A: Prijavnica, poglavje 5.4 v povezavi s poglavjem 4.1* | **0** – neustrezno/nesprejemljivo**1** – pogojno sprejemljivo**2** – sprejemljivo**3** – delno ustrezno**4** – povsem ustrezno |
| 1. **DODATNA MERILA**
 | **Možnih največ 6 točk** |
| 5.1 Pridruženi partnerji  | Pridruženi partner/ji, ki bodo sodelovali s konzorcijem so ustrezni glede na področje, ki ga obravnava projekt, imajo pri izvedbi aktivnosti ali pri doseganju kazalnikov projekta aktivno vlogo ter izkazujejo potencial za dolgotrajnejše sodelovanje s. konzorcijem.*Ocenjena bo obrazložitev v Obrazcu št. 2 A: Prijavnica, poglavje 6.1 ter priložene Priloge št. 4:*  *Dogovor o sodelovanju s pridruženim partnerjem* | **0** – ni predvideno sodelovanje pridruženih partnerjev oz. je predvideno sodelovanje z eno (1) organizacijo ali več, vendar le-ta/te ni/so ustrezno izbrana/e glede na področje, ki ga obravnava projekt**1** – predvideno je sodelovanje z eno (1) organizacijo, ki je glede na področje, ki ga obravnava projekt ustrezno izbrana, vendar pri izvedbi aktivnosti ali kazalnikov nima aktivne vloge ali ne izkazuje potenciala za dolgotrajnejše sodelovanje s konzorcijem**2** – predvideno je sodelovanje z eno (1) organizacijo ali več, ki je glede na področje, ki ga obravnava projekt ustrezno izbrana, ima pri izvedbi aktivnosti ali pri doseganju kazalnikov aktivno vlogo ter izkazuje potencial za dolgotrajnejše sodelovanje s konzorcijem |
| 5.2 Formalna popolnost vloge | Prijavitelj je oddal formalno popolno vlogo in priložil vse zahtevane obrazce skladno z določili v poglavju 18.2.1 javnega razpisa.  |  **0 – NE** **2 – DA** |
| 5.3 Transparentnost  | Ali so na spletni strani prijavitelja ter vseh konzorcijskih partnerjev dostopne informacije o:* imenih članov upravljanja,
* letna vsebinska poročila,
* letna finančna poročila,
* razmerje med najvišjo in najnižjo plačo v organizaciji ter
* predstavitev glavnih dejavnosti in doseženih rezultatov organizacije
 | **0 – NE****2 – DA** |
| **SKUPAJ MERILA 1, 2, 3, 4 in 5** | **90 točk** |

Največje skupno možno število doseženih **točk je 90**. Če bo vloga pri merilu 1.1 ali pri merilu 2.1 ocenjena z manj kot 4 točkami, se bo vloga zavrnila in ne bo ocenjena še po preostalih merilih.

**SKLOP B:**

|  |  |
| --- | --- |
| **MERILA SKLOP B** | ***Maksimalno št. točk*** |
| **1. USTREZNOST PROJEKTA*****Vloga, ki bo pri merilu 1.1 dosegla manj kot 4 točke, bo zavrnjena.*** | **Možnih največ 24 točk** |
| * 1. Utemeljitev projekta
 | Projekt je ustrezno utemeljen in skladen s prepoznanimi problemi oz. priložnostmi. Jasno je navedeno na kakšen način bo s projektom problem/ priložnost naslovljena in optimizirana. Jasno je navedeno tudi kako bo zagotovljena trajnost po izteku financiranja projekta.*Ocenjena bo obrazložitev v Obrazcu št. 2 B: Prijavnica, poglavje 3.1.* | **0** – neustrezno/nesprejemljivo**1 - 2** – pogojno sprejemljivo**3 - 4** – sprejemljivo**5 - 6** – delno ustrezno**7 - 8** – povsem ustrezno |
| * 1. Skladnost projekta z usmeritvami in cilji javnih politik oz. strateškimi dokumenti ter usklajenost in prispevek vloge k ciljem javnega razpisa
 | Projekt izkazuje skladnost z usmeritvami in cilji javnih politik oz. z lokalnimi/regionalnimi/nacionalnimi strategijami/programi/ analizami ter je skladen in prispeva k ciljem javnega razpisa.*Ocenjena bo obrazložitev v Obrazcu št. 2 B: Prijavnica, poglavje 3.2* | **0** – neustrezno/nesprejemljivo**1** – pogojno sprejemljivo**2** – sprejemljivo**3** – delno ustrezno**4** – povsem ustrezno |
| * 1. Ustreznost projekta glede na potrebe ciljne skupine
 | Projekt je ustrezen glede na potrebe ciljne skupine. Razvidna je neposredna korist projekta na ciljno skupino.*Ocenjena bo obrazložitev v Obrazcu št. 2 B: Prijavnica, poglavje 3.3* | **0** – neustrezno/nesprejemljivo**1** – pogojno sprejemljivo**2** – sprejemljivo**3** – delno ustrezno**4** – povsem ustrezno |
| * 1. Potencial projekta
 | Projekt izkazuje potencial za učinkovitejše delovanje organizacije/konzorcija, ima širši vpliv oz. je njegova uporabnost prenosljiva.*Ocenjena bo obrazložitev v Obrazcu št. 2 B: Prijavnica, poglavje 3.4* | **0** – neustrezno/nesprejemljivo**1** – pogojno sprejemljivo**2** – sprejemljivo**3** – delno ustrezno**4** – povsem ustrezno |
| * 1. Vizija na področju digitalizacije
 | Vizija in ambicije organizacije/konzorcija na področju digitalizacije je ustrezna. Upoštevanih je več ključnih področij digitalizacije. *Ocenjena bo obrazložitev v Obrazcu št. 2 B: Prijavnica B, poglavje 3.5* | **0** – neustrezno/nesprejemljivo**1** – pogojno sprejemljivo**2** – sprejemljivo**3** – delno ustrezno**4** – povsem ustrezno |
| 1. **ZASNOVA PROJEKTA**

***Vloga, ki bo pri merilu 2.1 dosegla manj kot 4 točke, bo zavrnjena.*** | **Možnih največ 28 točk** |
| * 1. Zasnova projekta
 | Zasnova projekta je logična in podrobno razdelana. Načrtovane aktivnosti, naloge in metode dela so ustrezne glede na vsebino projekta in ciljno skupino*.**Ocenjena bo obrazložitev v Obrazcu št. 2 B: Prijavnica, poglavje 4.1 v povezavi s poglavjem 3.1 in 3.3* | **0** – neustrezno/nesprejemljivo**1 - 2** – pogojno sprejemljivo**3 - 4** – sprejemljivo**5 - 6** – delno ustrezno**7 - 8** – povsem ustrezno |
| 2.2 Izvedljivost projekta | Načrtovane aktivnosti so potrebne za izvedbo projekta ter izvedljive v predvidenem času, ki ga je prijavitelj določil za izvedbo projekta.*Ocenjena bo obrazložitev v Obrazcu št. 2 B: Prijavnica, poglavje 4.2 v povezavi s poglavjem 4.1 in 4.3* | **0** – neustrezno/nesprejemljivo**1 - 2** – pogojno sprejemljivo**3 - 4** – sprejemljivo**5 - 6** – delno ustrezno**7 - 8** – povsem ustrezno |
| 2.3 Število izvedenih usposabljanj na področju optimizacije procesov in digitalnih kompetenc | Število usposabljanj na področju optimizacije procesov in digitalnih kompetenc.*Ocenjena bo obrazložitev v Obrazcu št. 2 B: Prijavnica, poglavje 4.3.1 in 4.3.2* | **0** – manj kot 5 usposabljanj**1** – od 5 do manj kot 10 usposabljanj**2** – od 10 do manj kot 20 usposabljanj**3** – od 20 do manj kot 30 usposabljanj **4** – več kot 30 usposabljanj |
| 2.4 Kazalniki projekta | Kazalniki projekta so ustrezno opredeljeni in merljivi, realno dosegljivi v času izvedbe projekta ter odražajo finančno vrednost projekta. Sredstva za preverjanje kazalnikov so ustrezna.*Ocenjena bo obrazložitev v Obrazcu št. 2 B: Prijavnica, poglavje 4.4.1 v povezavi z 4.4.2 ter 4.1*  | **0** – neustrezno/nesprejemljivo**1** – pogojno sprejemljivo**2** – sprejemljivo**3** – delno ustrezno**4** – povsem ustrezno |
| 2.5 Tveganja za izvedbo projekta | Tveganja za izvedbo projekta so ustrezno prepoznana, ukrepi za preprečitev tveganj so primerni. Predvidene so ustrezne rešitve za usposabljanja v primeru nepredvidenih situacij.*Ocenjena bo obrazložitev v Obrazcu št. 2 B: Prijavnica, poglavje 4.5* | **0** – neustrezno/nesprejemljivo**1** – pogojno sprejemljivo**2** – sprejemljivo**3** – delno ustrezno**4** – povsem ustrezno |
| 1. **FINANČNI NAČRT**
 | **Možnih največ 12 točk** |
| 3.1 Skladnost z aktivnostmi in terminskim planom projekta  | Stroški projekta so skladni z načrtovanimi aktivnostmi ter terminskim planom projekta.*Ocenjena bo obrazložitev v Obrazcu št. 3: Finančni načrt v povezavi z Obrazcem št. 2 B: Prijavnica, poglavje 4.1 in 4.2* | **0** – neustrezno/nesprejemljivo**1** – pogojno sprejemljivo**2** – sprejemljivo**3** – delno ustrezno**4** – povsem ustrezno |
| 3.2 Ustreznost višine zaprošenih sredstev | Vsi navedeni stroški so primerno ocenjeni in nujno potrebni za doseganje načrtovanih aktivnosti in nalog.*Ocenjena bo obrazložitev v Obrazcu št. 3: Finančni načrt v povezavi z Obrazcem št. 2 B: Prijavnica, poglavje 4.1*  | **0** – neustrezno/nesprejemljivo**1** – pogojno sprejemljivo**2** – sprejemljivo**3** – delno ustrezno**4** – povsem ustrezno |
| 3.3 IKT oprema | Razlogi za nakup IKT opreme so utemeljeni, nujno potrebni za izvedbo projekta ter realno ocenjeni tako glede količine kot glede cene.*Ocenjena bo obrazložitev v Obrazcu št. 3: Finančni načrt v povezavi z Obrazcem št. 2 B: Prijavnica, poglavje 4.1 in 4.6* | **0** – neustrezno/nesprejemljivo**1** – pogojno sprejemljivo**2** – sprejemljivo**3** – delno ustrezno**4** – povsem ustrezno |
| 1. **DODATNA MERILA**
 | **Možnih največ 6 točk** |
| 4.1 Pridruženi partnerji  | Pridruženi partner/ji, ki bodo sodelovali pri izvedbi projekta so ustrezni glede na vsebino projekta, imajo pri izvedbi aktivnosti ali pri doseganju kazalnikov projekta aktivno vlogo ter izkazujejo potencial za dolgotrajnejše sodelovanje s prijaviteljem/konzorcijem.*Ocenjena bo obrazložitev v Obrazcu št. 2: Prijavnica, poglavje 5.1 ter priložene Priloge št. 4:*  *Dogovor o sodelovanju s pridruženim partnerjem* | **0** – ni predvideno sodelovanje pridruženih partnerjev oz. je predvideno je sodelovanje z eno (1) organizacijo ali več, vendar le-ta/te ni/so ustrezno izbrana/e glede na vsebino projekta**1** – predvideno je sodelovanje z eno (1) organizacijo, ki je glede na vsebino projekta ustrezno izbrana, vendar pri izvedbi aktivnosti ali kazalnikov nima aktivne vloge ali ne izkazuje potenciala za dolgotrajnejše sodelovanje s konzorcijem**2** – predvideno je sodelovanje z eno (1) organizacijo ali več, ki je glede na vsebino projekta ustrezno izbrana, ima pri izvedbi aktivnosti ali pri doseganju kazalnikov aktivno vlogo ter izkazuje potencial za dolgotrajnejše sodelovanje s konzorcijem |
| 4.2 Formalna popolnost vloge | Prijavitelj je oddal formalno popolno vlogo in priložil vse zahtevane obrazce skladno z določili v poglavju 18.2.2 javnega razpisa. |  **0 – NE** **2 – DA** |
| 4.3 Transparentnost | Ali so na spletni strani prijavitelja ter v primeru konzorcija, vseh konzorcijskih partnerjev dostopne informacije o:* imenih članov upravljanja,
* letna vsebinska poročila,
* letna finančna poročila,
* razmerje med najvišjo in najnižjo plačo v organizaciji ter
* predstavitev glavnih dejavnosti in doseženih rezultatov organizacije
 |  **0 – NE** **2 – DA** |
| **SKUPAJ MERILA 1, 2, 3 in 4** | **70 točk** |

Največje skupno možno število doseženih **točk je 70**. Če bo vloga pri merilu 1.1 ali pri merilu 2.1 ocenjena z manj kot 4 točkami, se bo vloga zavrnila in ne bo ocenjena še po preostalih merilih.

# OBVEŠČANJE PRIJAVITELJEV O REZULTATIH JAVNEGA RAZPISA IN VAROVANJE OSEBNIH PODATKOV TER POSLOVNIH SKRIVNOSTI

O dodelitvi sredstev po tem javnem razpisu bo na predlog strokovne komisije s sklepom odločil predstojnik ministrstva.

Ministrstvo bo prijavitelje o izidu javnega razpisa obvestilo najpozneje v 60-ih dneh po zaključku odpiranja vlog. Rezultati razpisa predstavljajo informacije javnega značaja in bodo objavljeni na spletni strani ministrstva: https://www.gov.si/zbirke/javne-objave/javni-razpis-za-digitalno-preobrazbo-nvo/.

Z izbranimi prijavitelji bodo na podlagi sklepa predstojnika ministrstva o izboru sklenjene pogodbe o sofinanciranju (*Priloga št.1: Vzorec pogodbe o sofinanciranju).* V primeru, da se prijavitelj v roku 8 (osmih) dni od prejema poziva za podpis pogodbe o sofinanciranju nanj ne odzove, se šteje, da je umaknil vlogo za pridobitev sredstev.

Varovanje osebnih podatkov in poslovnih skrivnosti bo zagotovljeno v skladu z veljavno zakonodajo.

# PRAVNO VARSTVO

Zoper odločitev ministrstva o vlogi za dodelitev sofinanciranja je dopusten upravni spor. Tožba se vloži pri Upravnem sodišču Republike Slovenije, Fajfarjeva 33, 1000 Ljubljana, v roku 30 dni od dneva vročitve sklepa, in sicer neposredno pisno na sodišču ali pa se mu pošlje po pošti. Šteje se, da je bila tožba vložena pri sodišču tisti dan, ko je bila priporočeno oddana na pošto. Tožba se vloži v tolikih izvodih, kolikor je strank v postopku. Tožbi je potrebno priložiti sklep, ki se izpodbija, v izvirniku, prepisu ali kopiji.

Tožba ne ovira izvršitve sklepa o (ne)izboru, zoper katerega je vložena, oziroma ne zadrži podpisa pogodbe o sofinanciranju z izbranimi prijavitelji.

# POGOJI ZA SPREMEMBO JAVNEGA RAZPISA

Pred potekom roka za oddajo vlog lahko ministrstvo spremeni razpisno dokumentacijo z izdajo sprememb oziroma dopolnitev. Vsaka taka sprememba oziroma dopolnitev bo sestavni del razpisne dokumentacije in bo objavljena tudi na spletni strani ministrstva: https://www.gov.si/zbirke/javne-objave/javni-razpis-za-digitalno-preobrazbo-nvo/.

# RAZPISNA DOKUMENTACIJA IN DODATNE INFORMACIJE

Razpisno dokumentacijo lahko zainteresirani prijavitelji v razpisnem roku pridobijo na spletni strani ministrstva: <https://www.gov.si/zbirke/javne-objave/javni-razpis-za-digitalno-preobrazbo-nvo/> ali osebno pri ga. Urški Kavčič.

Dodatne informacije o javnem razpisu lahko zainteresirani prijavitelji dobijo izključno po elektronski pošti na naslovu: gp.mju@gov.si s pripisom: »Javni razpis za digitalno preobrazbo nevladnih in prostovoljskih organizacij ter povečanje vključenosti njihovih uporabnikov v informacijsko družbo 2021–2023« (za Urško Kavčič).

Odgovori na pogosto zastavljena vprašanja v zvezi z razpisom bodo objavljeni na spletni strani ministrstva: <https://www.gov.si/zbirke/javne-objave/javni-razpis-za-digitalno-preobrazbo-nvo/>.

Vprašanja bo možno posredovati najpozneje do **vključno 23. 7. 2021,** zadnji odgovori s strani ministrstva pa bodo objavljeni najpozneje **do 28. 7. 2021.** Če bodo vprašanja posredovana po tem datumu, odgovori nanje ne bodo posredovani.

Ministrstvo bo organiziralo informativno delavnico za potencialne prijavitelje, kjer bo podrobneje predstavljen javni razpis. O datumu in lokaciji delavnice bodo potencialni prijavitelji obveščeni na spletni strani ministrstva: https://www.gov.si/zbirke/javne-objave/javni-razpis-za-digitalno-preobrazbo-nvo/.

**18.1 Navodila za izpolnjevanje**

V razpisni dokumentaciji se nahajajo prijavni obrazci in priloge, ki jih je potrebno v skladu z navodili na posameznem dokumentu izpolniti, podpisati in žigosati. Obrazci in priloge so sestavni del vloge prijavitelja in jih je potrebno priložiti k prijavi po vrstnem redu v skladu s spodnjim seznamom prijavnih obrazcev in prilog.

Priloge, ki niso del razpisne dokumentacije, pridobi oziroma pripravi prijavitelj sam in so prav tako obvezni sestavni del vloge na javni razpis. Vsa zahtevana razpisna dokumentacija mora biti speta ali vložena v mapo z vidno označenimi prilogami, ki si sledijo po vrstnem redu v skladu s spodnjim seznamom.

**18.2 Seznam prijavnih obrazcev in prilog**

Spodaj navedeni prijavni obrazci in priloge so ločeni glede na SKLOP prijave na javni razpis, pri čemer je to posebej označeno na posameznem obrazcu (A, B). Kjer to ni posebej označeno, so obrazci oziroma priloge za oba SKLOPA javnega razpisa enaka.

**18.2.1 SKLOP A**

**a.) Prijavni obrazci**

Razpisni dokumentaciji so priloženi obrazci, ki morajo biti izpolnjeni v skladu z navodili na posameznem obrazcu in so sestavni del vloge:

* Obrazec št. 1 A: Osnovni podatki o projektu, prijavitelju in partnerjih,
* Obrazec št. 2 A: Prijavnica,
* Obrazec št. 3: Finančni načrt,
* Obrazec št. 4 A: Izjava prijavitelja o izpolnjevanju in sprejemanju razpisnih pogojev,
* Obrazec št. 5 A: Izjava partnerja o izpolnjevanju in sprejemanju razpisnih pogojev.

**b.) Priloge, ki so del razpisne dokumentacije**

Razpisni dokumentaciji so priložene priloge, ki so sestavni del vloge:

* Priloga št. 1: Vzorec pogodbe o sofinanciranju *(ni potrebno priložiti vlogi na javni razpis)*,
* Priloga št. 2: Vzorec konzorcijskega sporazuma *(ni potrebno priložiti vlogi na javni razpis)*,
* Priloga št. 3 A: Označba vloge A,
* Priloga št. 4: Dogovor o sodelovanju s pridruženim partnerjem *(če je relevantno; in sicer je potrebno Dogovor o sodelovanju s pridruženim partnerjem priložiti k vlogi na javni razpis za vsakega pridruženega partnerja posebej)*.

**c.) Priloge, ki niso del razpisne dokumentacije in jih morajo prijavitelji in partnerji priložiti sami**

* Priloga št. 5: kopija Odločbe o podelitvi statusa NVO v javnem interesu ali izpis iz evidence nevladnih organizacij v javnem interesu (AJPES) *(samo za prijavitelja),*
* Priloga št. 6: kopija podatkov iz izkaza prihodkov in odhodkov (izkaz poslovnega izida) za obdobje 1. 1. 2019 - 31. 1. 2019 ali za obdobje 1. 1. 2020 - 31. 12. 2020,
* Priloga št. 7: kopija dokazila ZZZS glede števila zaposlenih oseb na dan 1. 2. 2021 *(samo za prijavitelja),*
* Priloga št. 8: kopija dokazila FURS o plačanih davkih in drugih obveznih dajatvah do vključno zadnjega dne v mesecu pred vložitvijo prijave na javni razpis,
* Priloga št. 9: kopija veljavnega ustanovitvenega ali drugega temeljnega akta z vsemi spremembami in dopolnitvami *(samo za partnerja),*
* Priloga št. 10: CD/DVD/USB z izpolnjenim Obrazcem št. 1 A, Obrazcem št. 2 A in Obrazcem št. 3. *(priloži prijavitelj v imenu konzorcija).*

**18.2.2 SKLOP B**

**a.) Prijavni obrazci**

Razpisni dokumentaciji so priloženi obrazci, ki morajo biti izpolnjeni v skladu z navodili na posameznem obrazcu in so sestavni del vloge:

* Obrazec št. 1 B: Osnovni podatki o projektu, prijavitelju in partnerjih,
* Obrazec št. 2 B: Prijavnica,
* Obrazec št. 3: Finančni načrt,
* Obrazec št. 4 B: Izjava prijavitelja o izpolnjevanju in sprejemanju razpisnih pogojev,
* Obrazec št. 5 B: Izjava partnerja o izpolnjevanju in sprejemanju razpisnih pogojev *(le v primeru konzorcija).*

**b.) Priloge, ki so del razpisne dokumentacije**

Razpisni dokumentaciji so priložene priloge, ki morajo biti izpolnjene v skladu z navodili na posamezni prilogi in so sestavni del vloge:

* Priloga št. 1: Vzorec pogodbe o sofinanciranju *(ni potrebno priložiti vlogi na javni razpis),*
* Priloga št. 2: Vzorec konzorcijskega sporazuma *(le v primeru konzorcija; ni potrebno priložiti vlogi na javni razpis),*
* Priloga št. 3 B: Označba vloge B,
* Priloga št. 4: Dogovor o sodelovanju s pridruženim partnerjem *(če je relevantno; in sicer je potrebno Dogovor o sodelovanju s pridruženim partnerjem priložiti k vlogi na javni razpis za vsakega pridruženega partnerja posebej).*

**c.) Priloge, ki niso del razpisne dokumentacije in jih morajo prijavitelji ter v primeru konzorcija partnerji priložiti sami**

* Priloga št. 5: kopija Odločbe o podelitvi statusa NVO v javnem interesu ali izpis iz evidence nevladnih organizacij v javnem interesu (AJPES) *(samo za prijavitelja),*
* Priloga št. 6: kopija podatkov iz izkaza prihodkov in odhodkov (izkaz poslovnega izida) za obdobje 1. 1. 2019 - 31. 1. 2019 ali za obdobje 1. 1. 2020 - 31. 12. 2020,
* Priloga št. 7: kopija dokazila ZZZS glede števila zaposlenih oseb na dan 1. 2. 2021 *(samo za prijavitelja),*
* Priloga št. 8: kopija dokazila FURS o plačanih davkih in drugih obveznih dajatvah do vključno zadnjega dne v mesecu pred vložitvijo prijave na javni razpis,
* Priloga št. 9: kopija veljavnega ustanovitvenega ali drugega temeljnega akta z vsemi spremembami in dopolnitvami *(samo za partnerja),*
* Priloga št. 10: CD/DVD/USB z izpolnjenim Obrazcem št. 1 B, Obrazcem št. 2 B in Obrazcem št. 3. *(priloži prijavitelj v imenu konzorcija).*

 Ministrstvo za javno upravo